Odense Adresse-Contoirs Efterretninger, 1843-06-01
J Slutningen af Aaret 1836 bleve Hansen, Jensen og Sørensen, indtil den Tid Bestyrere af tvende særskilte Jnstituter, enige om at forene begge Skolers talrige Ungdom til een fuldstændigere Skole, med det dobbelte Antal Classer, for saaledes, ved fælleds Kræfter, at naae et høiere Maal end det der hidtil havde været sat for de særskilte Jnstituters Virksomhed. Under en frivillig sammentraadt Direction, bestaaende af en Deel anseete Mænd og agtede Borgere, hvoriblandt Stiftets tvende første geistlige Embedsmænd, blev Skolen organiseret og af bemeldte Direction, med Forstandernes Samtykke, benævnt: Odense Realskole. Som Saadan erkjendes og benævnes den af Hs. Maj. Kongen, de kongelige Collegier og alle herværende Auctoriteter, i flere Resolutioner, Documenter og Skrivelser, som vi have ihænde, og da Planen for dens Virksomhed er uforandret den samme som ved dens Organisation, saa indsees ikke, af hvad Grund den nu skulde hedde anderledes end forhen, selv om der ved (Følgeblad til Fyens Stiftsavis No. 93). Siden af den oprettedes nok saamange Skoler af en lignende Tendents, og naar derfor Hr. Bagger benævner Skolen efter Een af os, maa det med Føie ansees som en ligefrem Fornærmelse mod de 3 Andre. Med Uvidenhed kan Hr. Bagger ikke undskylde sig, da han har været længe nok heri Byen til at vide god Besked om den Sag, og selv om han havde været her meget kortere Tid, kunde man med Rette fordre af ham, som Redacteur af Stiftsavisen, at han, naar han vil skrive om Byens Underviisningsanstalter, idetmindste først skaffer sig Underretning om deres rette Navne, da han i modsat Fald udsætter sig for at at blive regnet i Classe med Dem, der skrive løst og fast og hvad de ikke kjende og ikke forstaae. Folk, som blot kjende de 2 Skoler af Navn og derhos ikke vide, at Hr. Baggers Søn gaaer i den Skole, han anbefaler, kunde desuden af den grove Anachronisme med Navnet, som vi ovenfor have paaanket, let forledes til den Slutning, at han er ligesaa slet underrettet om det Ene som om det Andet, og dermed beviste han kun sig selv og sin Client en maadelig Tjeneste. Betragte vi endelig begge Artikler under Eet, naturligviis under den Forudsætning, at Hr. Bagger har seet, hvad ingen nogenlunde opmærksom Læser kan oversee, nemlig: at Anonymens Hensigt har været den, som vi i Begyndelsen have antydet; da skjønnes Forholdet mellem disse to Artikler at være et saadant, at vi i Stykket "Jndsendt, have Hovedværket, et lille, indskrumpent, ondskabsfuldt Hjernefoster, for et Syns Skyld overtrukket med lidt Sødt, som Hr. Bagger, ved dertil at skrive sin Annonce som Jndledning, har paataget sig at indsmugle blandt Publikum, for derefter, naar Alt var gaaet vel af, at sidde i en Krog med Compagniet og ret af Hjertet fryde sig over den heldige List. Det Hele var snildt nok anlagt: først et lille Tak for sidst, maaskee af særdeles Opmærksomhed for Een af os, saa en spredt Fægtning til Publikums Fornøielse; derefter et Forsøg paa at lede mindre vel Underrettede vild, ved Hjælp af de urigtige Navne, hvorved den Mening let kunde udbredes, at det dog nok ikke maatte hænge rigtigt sammen med den Skole, hvis Navn man ikke engang kunde blive klog paa, og at det Meste af dens Færd vel maatte være Pral; og endelig, det Hæsligste af det Hele, en lille forblommet Yttring om en uforsættelig Unøiagtighed, hvorved Bestyrelsen for Odense Realskole, naar Vedkommendes mundtlige Foredrag hialp lidt til, saa nemt kunde fremstilles som den, der foer med aabenbar Usandhed og smykkede sig med laante Prydelser. At Personer, som ikke ville Odense Realskole vel, ikke tage i Betænkning, under Anonymitetens Skjul, at tillade sig en saadan Adfærd, kan ikke forundre os; men at Hr. Bagger, som een af Publicitetens Ordførere heri Stiftet, vil nedlade sig til at yde Sligt endog kun den ringeste Haandrækning, er i høieste Grad paafaldende. Jmidlertid kunne vi forsikkre baade ham og Anonymen om, at vi, saavidt vort Arbeide ved Skolen tillader det, paa det Alvorligste skulle mod gaae ethvert Forsøg af denne eller lignende Art, saaofte Skolens Vel og vor egen Ære fordrer det, og vi skulle gjøre det med Frimodighed, fordi vi vide, at vor Gierning ikke behøver at skye Offentlighed, og fordi vi erkjende, at den, trods Enkeltes Machinationer, stedse stigende Tillid og Velvillie, som vises Realskolen, er et opmuntrende Vidnesbyrd om, at der i vort Samfund rører sig en god Aand, som vil understøtte og fremhjælpe enhver for det Almindelige gavnlig Indretning. Bestyrelsen for Odense Realskole, den 28 Mai 1813. F. Hansen, N. Jensen. H. Lassen. Sørensen.